uutsprake dat den selven gorise die cortten zullen aen tghene
des hij sijnen vader sculdich is ende de voirs roelof sal die
moegen vervolghen om te wynnen op hue henricke de smet
diemen meynt dat die sculdich soude wesen ende dair
inne sal hem de vors gorijs moeten ter hant staen en behulpelic
zijn inal dat hem mogelijc sal wesen Item alse vanden
twee rijders en twee clinckarts erflijc die de vors
roelof sculdich is en hij meynde dat hem vortaen de
vors zijn sone half voir betalen zoude en dair af ontlasten hier
af es der voirs seggen uutsprake dat de voirs gorijs van nu
vortaen eenen rijder en eenen clinckart van zijnder erfschout
betalen sal jairlix des selfs zijns vaders leven lanc ende
dair af sijnen vader ontlasten sijn daghe Ende wes enich
van hen van verschenen pachte vandien tot noch betaelt heeft
sal gegheven bliven zonder dat deen den anden d af enich
restoir sal derve doen Item alse vanden iiii rijds lijfpensien
die de voirs goris des vors roelofs nakynde voir scepen
van loven bekint heeft ende vanden xx rijds der na docht
des voirs roelofs bekint bijden selven gorise dair af is der
voirs seggen uutsprake dat van dien elc vanden vors ptien
blijft op sijn beloop van rechte Item es der voirs segghen
uutsprake alse vander helicht van xx mudden corens onder
de sculden des voirs roelofs dair af de vors goris den
vors zijnen zone vader gelooft heeft tontlasten dair is
der vors seggen uutsprake dat de vors goris van nu
vortaen den vors zijnen zone vader scadeloes houden
en gheheelijc ontlasten sal alsoe dat de vors roelof gheen
schade van vroenten noch ande dair af en draghe
noch en hebbe van sesse mudden corens lijfpensien
onder de selve scult te weten drie mudden corens aen
clause de kersmake en drie mudden aen sand van oirbeke
Item onderhalven rijder aen katlijnen van aenberge ende